14 noiembrie, 2024

Domnului Andrei Popescu

Manager Departament IT

TechSolutions

Strada Tehnologiei, nr. 88

Stimate Domnule *Andrei Popescu*,

Prin prezenta, doresc să-mi manifest interesul pentru postul de .NET Developer anunțat în cadrul companiei dumneavoastră, conform anunțului publicat pe pagiana web a companiei.

Numele meu este *Maria Cazacu,* studentă a Facultății de Calculatoare, Informatică și Microelectronică, specializarea Tehnologii Informaționale, în cadrul Universității Tehnice a Moldovei. De asemenea, am finalizat cu succes studiile în cadrul Colegiului Iulia Hasdeu din Cahul, specializarea Administrarea Aplicațiilor Web.

Din perspectiva formării mele academice și a experienței dobândite, consider că am pregătirea și cunoștințele necesare pentru a îndeplini cu succes atribuțiile asociate poziției de .NET Developer în cadrul TechSolutions. În timpul studiilor mele, am avut ocazia să lucrez în diverse proiecte practice care au implicat dezvoltarea și administrarea aplicațiilor web, utilizând tehnologii precum HTML, CSS, JavaScript și, în special, .NET Framework și .NET Core. În plus, dețin cunoștințe solside în lucrul cu baze de date relaționale, precum și în utilizarea limbajelor SQL pentru a efectua interogări complexe.

Unul dintre proiectele mele notabile a fost crearea unei aplicații web complexe de gestionare a resurselor umane, care a implicat utilizarea limbajelor C# și ASP.NET MVC. Această experiență mi-a consolidat abilitățile de dezvoltare, gestionare și optimizare a performanței aplicațiilor.

Am aflat despre reputația excelentă a TechSolutions în industrie și despre angajamentul său față de inovație și dezvoltare profesională continuă. M-ar bucura foarte mult să discutăm mai în detaliu despre modul în care abilitățile și cunoștințele mele se pot alinia cu nevoile și obiectivele departamentului dumneavoastră. Sunt disponibilă pentru un interviu în orice moment convenabil dumneavoastră. Ma puteti contacta telefonic la numărul 0765 123 456 sau prin e-mail la adresa maria.cazacu@gmail.com.

Cu sinceritate și entuziasm,

*Maria Cazacu*